28/01/2010 | Administración LocalMunicipal
Betanzos
Regulamento de funcionamento do programa de axuda no fogar

ANUNCIO Elevada a definitiva a aprobación inicial do regulamento de funcionamento do programa de axuda no fogar, envíase o texto íntegro da mesma para a súa publicación no Boletín Oficial da Provincia. A Lei 39/2006, do 14 de decembro, de promoción da autonomía persoal e atención ás persoas en situación de dependencia, as normas estatais e galegas que a desenvolven, e a Orde da Vicepresidencia da Igualdade e do Benestar do 23 de xaneiro de 2009, pola que se regula o servizo de axuda no fogar, establecen un novo marco regulador dos contidos, formas de prestación, procedementos e organización na prestación do servizo de axuda no fogar. A precitada Orde obriga á entidade que preste o servizo a contar con un regulamento de funcionamento do programa, cuxo contido mínimo establécese no seu artigo 12; e regulamento que ser exposto publicamente. Na súa consecuencia, e no exercicio da potestade regulamentaria recoñecida aos concellos no art.41 da Lei 7/1985 de 2 de abril, disponse: O Excmo. Concello de Betanzos é a entidade titular do servizo de axuda no fogar, tendo a súa sede oficial na Praza de Galicia, s/n, e a oficina base do programa, no Departamento de Servizos Sociais. O Regulamento é de aplicación a todos os programas de axuda no fogar que se desenvolvan polo Concello de Betanzos.1. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: a) A seren tratadas con respecto debido a súa dignidade. b) A recibiren unha atención adaptada as súas necesidades, coa calidade e duración prescritas en cada caso. c) A coñeceren a situación do seu expediente. d) Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal. e) A recibiren información sobre as modificacións sobrevidas durante a prestación do servizo. f) A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.2. As persoas usuarias do servizo, ademais dos deberes que se contemplen no art.7 da Lei 13/2008 do 3 de decembro, de Servizos Sociais de Galicia, terán os seguintes: a) Cumprir coas condicións do servizo, facilitándolle a execución das tarefas ao persoal a cargo e poñer á súa disposición, se é o caso, medios materiais necesarios. b) Colaborar, na medida das súas posibilidades, no desenvolvemento do servizo, en función das súas capacidades e nos termos acordados en cada caso. c) Respectar a dignidade persoal e profesional das persoas que presten o servizo, así como os límites das súas obrigas laborais. d) Facilitar e colaborar no seguimento e avaliación do servizo. e) Informar dos cambios de calquera circunstancia que impliquen unha modificación na súa capacidade económica, así como das circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo. f) Participar no pagamento do servizo nos termos que se estableza na súa norma reguladora. g) Comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.3. O Excmo. Concello de Betanzos, como entidade que presta o servizo, ten os seguintes dereitos: a) Acceder á vivenda onde se desenvolva o servizo polos profesionais que interveñen, co obxecto da avaliación, prestación e seguimento do mesmo. b) Requerir a documentación e información necesaria para o desenvolvemento do servizo. c) Realizar as actuacións de comprobación neceasarias para o correcto desenvolvemento do servizo. d) Percibir o pagamento que lle corresponde ao usuario pola prestación do servizo.4.-Son deberes do Concello de Betanzos: a) Prestar o servizo de conformidade co Regulamento Municipal. b) Respectar o prezo do servizo estipulado na ordenanza municipal. c) Tratar os datos persoais dos usuarios de conformidade coa Lei 15/1999 de 13 de decembro, de protección de datos de carácter persoal. d) Someterse ás inspeccións e ao réxime sancionador vixente en materia de servizos sociais. e) Dispoñer dun expediente individualizado de cada usuario, cos seus datos sociais e sanitarios. f) Ter a disposición dos usuarios un libro de reclamacións. g) Estar debidamente autorizado de conformidad co establecido no Decreto 143/2007 do 12 de xullo, polo que se regula o rexime de autorización e acreditación dos programas e centros de servizos sociais.1. Os servizos que se prestan terán un carácter complementario e non substitutorio das capacidades do usuario e doutras persoas do seu contorno inmediato de maneira que se facilite e promova a súa autonomía. Prestaranse os seguintes tipos de servizos: a) Servizos de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio para o aseo persoal, así como para vestirse. - Control do réxime alimentario e axuda, se é o caso, para alimentarse. - Supervisión, cando proceda, das rutinas de administración de medicamentos prescritas por facultativos - Apoios para cambios posturais, mobilizacións, orientación espazo-temporal. - Apoio a persoas afectadas por problemas de incontinencia. b) Servizos de carácter persoal na realización doutras actividades da vida diaria, tales como: - Acompañamentos fora do fogar para acudir a consultas ou tratamentos. - Apoio na realización de xestións necesarias ou urxentes. No caso de precisar algún destes servizos, o medio de transporte será facilitado polo usuario. c) Servizo de atención ás necesidades de carácter doméstico e da vivenda, tales como: - Limpeza e mantemento da hixiene e salubridade da vivenda. - Facilitar a compra de alimentos, e outros produtos de uso común, que será sempre acordada a organización co persoal técnico encargado da supervisión do servizo. - Preparación de alimentos cando non exista servizo complementario de xantar ou por valoración dos técnicos responsables do seguimento, poderá incluír á preparación de comidas. - Lavado e coidado das prendas de vestir. - Coidados básicos da vivenda. d) Servizos de carácter psicosocial e educativo: Intervencións técnico-profesionais formativas e de apoio ó desenvolvemento das capacidades persoais, a afectividade, a convivencia e a integración na comunidade así como á mellora da estruturación familiar. e) Servizos de carácter complementario, que se prestarán con carácter opcional, e de contar o concello co financiamento suficiente para o seu desenvolvemento: - Actividades de acompañamento, socialización e desenvolvemento de hábitos saudables. - Prestación de teleasistencia. - Adaptacións funcionais no fogar. - Servizo de podoloxía. - Servizo de fisioterapia.2. En ningún caso poderán formar parte das actuacións desenvolvidas polo servizo de axuda no fogar: a) A realización de actividades domésticas que non fosen incluídas no proxecto de intervención. b) Actuacións que, polo seu carácter sanitario, deban en todo caso ser realizadas por persoal facultativo. O acceso ao Servizo producirase a través dos servizos comunitarios básicos do concello, de acordo coas seguintes modalidades: 1. Acceso directo. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución do programa individual de atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestación do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas. A resolución relativa ao programa individualizado de atención terá a consideración de resolución de asignación e incorporación ao servizo.2. Acceso de libre concorrencia. a) Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación establecido na Lei 39/2006, previa prescrición técnica favorable dos servizo sociais comunitarios, que se resolverá en réxime de libre concorrencia de conformidade cos criterios establecidos neste Regulamento. b) Do mesmo xeito que o expresado no parágrafo a) anterior, procederase nas situacións nas que a problemática principal estea relacionada co aspectos convivenciais e socioeducativos. En ámbolos dous casos, empregarase o baremo recollido no anexo I da Orde da Vicepresidencia da Igualdade e do Benestar do 23 de xaneiro de 2009, pola que se regula o servizo de axuda no fogar.1.1. O servizo de axuda no fogar estará integrado nos servizos sociais comunitarios básicos de conformidade co establecido no artigo 11 da lei 13/2008, de Servizos Sociais de Galicia, e será coordinado por un/unha profesional do equipo técnico do Servizos Sociais do Excmo. Concello de Betanzos.1.2. No acceso directo ao servizo para as persoas usuarias con dependencia valorada, a resolución relativa ao programa individual de atención terá a consideración de resolución de asignación e incorporación ao servizo.1.3. No acceso de libre concorrencia: a) O procedemento iniciarase por instancia de parte, mediante solicitude á que achegará a documentación requirida, que se presentará en modelo oficial no Rexistro Xeral do Excmo. Concello de Betanzos, sen perxuizo do previsto na Lei 30/1992, do 26 de novembro, de Réxime Xurídico e Procedemento Administrativo Común das Administracións Públicas. b) O procedemento poderá iniciarse de oficio, cando as circunstancias debidamente acreditadas no expediente administrativo aperturado ao efecto así o xustifiquen. c) As solicitudes dos particulares para acceder ao servizo terán que seren valoradas por un traballador/a social dos Servizos Sociais do Excmo. Concello de Betanzos, quen, unha vez feita a correspondente visita domiciliaria, emitirá informe, que terá carácter preceptivo e vinculante, no que determinará a idoneidade do servizo, así como a intensidade recomendable para cada caso concreto, facendo constar a capacidade económica da persoa usuaria e, se é o caso, a cota de cofinanciamento que lle corresponde aboar. Constará no expediente o proxecto de intervención asinado polo técnico responsable, e que seguirá o modelo establecido no anexo II da Orde da Vicepresidencia da Igualdade e do Benestar do 23 de xaneiro de 2009, pola que se regula o servizo de axuda no fogar. d) O órgano competente para ditar a resolución de asignación e incorporación ao servizo, será o/a Ilmo./a Sr./Sª. Alcalde/sa do Excmo. Concello de Betanzos, que poderá delegar esta competencia, de conformidade co disposto no artigo 21.3 da Lei 7/1985, do 2 de abril, de Bases do Réxime Local.1.4. Unha vez notificada a resolución de asignación e incorporación ao servizo, terán que acordarse, entre os Servizos Socias do Concello e a persoa usuaria, as condicións básicas da prestación, que se substanciarán no acordo do Servizo regulado no artigo 12.4 da Orde do 22 de xaneiro de 2009.1.5. Nos casos de extrema e urxente necesidade debidamente xustificada, a proposta dos servizos sociais comunitarios, e sen perxuizo da posterior instrución do correspondente expediente, poderase iniciar de oficio a prestación do servizo de maneira inmediata, por Resolución do/a Ilmo./a Sr./Sª. Alcalde/sa do Excmo. Concello de Betanzos, ou concelleiro no que teña delegada esta competencia.1.6. Na prestación do servizo, ademais do persoal profesional, poderá colaborar persoal voluntario, baixo a supervisión técnica dos Servizos Sociais do Excmo. Concello de Betanzos.1.7. No caso de tratarse de intervencións de carácter socioeducativo derivadas dun diagnóstico de desestructuración familiar, deberán incorporarse ao proceso, según sexan as circunstancias do fogar de ques e trate, algunha das seguintes figuras profesionais: técnico superior en integración social, diplomado en educación social ou diplomado en traballo social.2. Requisitos.- Para solicitar o servizo de axuda no fogar, teñen que reunirse os seguintes requisitos: a) Estar empadroado no concello de Betanzos, e ter residencia no mesmo; b) Achegar coa solicitude a documentación esixida; e c) Ser valorado como recurso idóneo a aplicar polo equipo de Servizos Sociais do Excmo. Concello de Betanzos.3. Documentación.- As solicitudes deberán presentarse en modelo normalizado, achegando a seguinte documentación: a) Fotocopia do D. N. I. ou N. I. E. do interesado; b) Se o solicitante actúa a través de representante, terá que presentar copia da sentenza de incapacitación legal e do nomeamento de titor/representante legal, e fotocopia do D. N. I. do titor/representante legal; c) Fotocopia do libro de familia, se é o caso; d) Informe médico, no que consten, se é o caso, as medidas preventivas; e) Impreso de domiciliación bancaria; f) No caso de acceso directo ao servizo, copia da Resolución do PIA; g) As persoas con discapacidade achegarán o certificado onde se recoñeza a mesma e/ou invalidez; h) Xustificante dos ingresos do/a solicitante, do seu cónxuxe ou parella de feito, ascendentes, e descendentes maiores de 25 anos, con discapacidade, que dependesen economicamente dos citados preceptores. Deberase achegar a seguinte documentación: - Certificado da pensión, emitido polo organismo competente; - Fotocopia da declaración da renda, ou, se é o caso, certificado negativo; - Certificado do INEM acreditativo de estar en situación de desemprego, e percibindo, ou non, prestacións; - Xustificante de percepción doutras prestacións; - Declaración de patrimonio, certificado da Consellería de Economía e Facenda. i) Ademais da expresada documentación, o Excmo. Concello de Betanzos poderá esixir outros documentos complementarios que estime precisos en relación coa prestación solicitada.4. Establecemento de lista de agarda.- No caso de ausencia de prazas, a solicitude aprobada pasará a unha lista de agarda que será ordenada en función da puntuación obtida.5. Causas de denegación do servizo.- A solicitude denegarase por algunha das seguintes causas: a) Non cumprir cos requisitos esixidos; b) Poder satisfacer axeitadamente as súas necesidades por si mesmo/a, e/ou co apoio dos seus familiares; c) Non ser a necesidade alegada obxecto de cobertura polo servizo de axuda a domicilio; d) Non aceptar as condicións do servizo, en canto a prestación e achega económica; e) Persistir as circunstancias que motivaron a extinción do servizo a través dun expediente sancionador; e f) Calquera outra causa debidamente motivada.6. Causas de extinción e modificación do servizo.- Son causas de extinción e modificación do Servizo: a) Renuncia da persoa usuaria; b) Cambio do programa individual de atención, ou do proxecto de intervención, que implique un cambio de asignación de recursos e a incompatibilidade co servizo de axuda no fogar; c) Traslado definitivo da súa residencia a outro concello; d) Falecemento da persoa usuaria; e) Falta de pagamento do servizo durante dous meses consecutivos; f) Desaparición das causas que motivaron a prestación do servizo; g) Superación dos tres meses da suspensión temporal do servizo; h) Baixa no Padrón municipal de habitantes.7. Causas de suspensión temporal do servizo.- As causas de suspensión temporal do servizo de axuda no fogar, son: a) Estancia temporal no domicilio de familiares ou achegados, ou ausencia temporal do domicilio por un máximo de tres meses, acreditando as causas que motivan tal ausencia; b) Modificación temporal das causas que motivaron a necesidade do servizo de axuda no fogar, que poderá suspenderse en tanto persista o cambio de circunstancias causante da suspensión, coa excepción das prazas vencelladas a un dereito exercido dentro do sistema da autonomía e atención á dependencia, suposto no que se estará ao disposto na normativa reguladora A auxiliar que prestará o servizo será acompañada polo técnico/a responsable para inicio da prestación no domicilio da persoa usuaria, con indicación concretas das tarefas a realiza. O modelo de acordo de servizo entre a persoa usuaria e o Excmo. Concello de Betanzos é o que figura como anexo III da Orde de Vicepresidencia da Igualdade e do Benestar do 23 de xaneiro de 2009. O horario de atención ao público na oficina base do programa, sita no Departamento de Servizos Sociais do Concello, é de 09:00 hs. a 14:00 hs., de luns a venres, tódolos días agás os festivos.1. Para as persoas atendidas no marco do sistema de autonomía persoal e atención á dependencia, o horario estará predeterminado no seu programa individualizado de atención. Establécese un límite horario comprendido entre as 8:00 h e as 22:00h, só excepcionalmente poderase ampliar o citado horario.2. Nos restantes casos a intensidade do servizo virá determinado na prescrición efectuada polo traballador/a social de servizos sociais comunitarios, sendo preferente o horario de luns a venres. Unha vez iniciado o servizo, levarase un seguimento do mesmo polo equipo técnico ou profesionais do servizo de axuda no fogar, que poderán recadar información complementaria da persoa usuaria, do persoal auxiliar de axuda a domicilio e/ou a través do persoal coordinador das entidades prestadoras que se reflectirá no expediente. A persoa que exerza como responsable técnica garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo con unha periodicidade de dous meses. Da supervisión realizada quedará constancia no correspondente expediente individual. No caso de extrema e urxente necesidade debidamente xustificada, mediante resolución motivada do/a Ilmo./a Sr./Sª. Alcalde/sa do Excmo. Concello de Betanzos, ou Concelleiro/a na que delegue esta competencia, de conformidade co disposto no artigo 21.3 da Lei 7/1985, do 2 de abril, de Bases do Réxime Local, poderase iniciar de oficio a prestación do servizo de maneira inmediata, a proposta dos servizos sociais de atención primaria e sen prexuízo da posterior instrución do correspondente expediente. Sempre que sexa posible, o usuario contará con unha auxiliar de referencia, tendo en conta a dispoñibilidade do servizo que debe respectar vacacións, baixas laborais, etc, dos/as traballadores. Nestes supostos o persoal será substituido, No suposto de cesación do servizo por parte da empresa, comunicarase cun preaviso de 30 días, neste caso a entidade que pretende cesar continuará na prestación dos servizos ata a aprobación do cambios da empresa pola entidade local. O Excmo. Concello de Betanzos ten a disposición dos usuarios do servizo de axuda no fogar un libro de reclamacións. Das queixas presentadas, remitirase orixinal ao Servizo de Inspección do órgano correspondente. O servizo de axuda no fogar contará co seguinte persoal: 1. Traballador/a social de servizo social municipal 2. O persoal que presta atención directa nos domicilios das persoas usuarias estará formado por auxiliares de axuda no fogar, que, no caso de atenderen a persoas afectadas por déficit de autonomía, deberá estar en posesión do título de formación profesional de grao medio de “atención sociosanitaria” ou equivalente, regulado por Real Decreto 496/2003, de 2 de maio, ou en posesión do certificado de profesionalidade de “ atención sociosanitaria a persoas no domicilio” ou equivalente, regulado no Real Decreto 1379/2008, de 1 de agosto, polo que se establecen os certificados de profesionalidade da familia profesional de “servizos socioculturais e a comunidade”. 3. Educador/a familiar 4. Voluntariado. Os prezos do servizo de axuda no fogar, son os que se determinen na correspondente Ordenanza Fiscal. Disposición Final.- No non previsto no presente Regulamento, estarase ao disposto na Lei 39/2006, do 14 de decembro, de promoción da autonomía persoal e atención ás persoas en situación de dependencia, ás normas estatais e galegas que a desenvolven. Betanzos, 22 de decembro de 2009 LA ALCALDESA-PRESIDENTA, Fdo.: Mª Dolores Faraldo Botana.